**Niko Kuiri** (s. 5. kesäkuuta 1998 Juuka) on suomalainen uransa päättänyt jääkiekkoilija, joka edusti viimeksi Mestis-joukkue Joensuun Kiekko-Poikia kaudella 2021-2022. Hän oli pelipaikaltaan keskushyökkääjä, mutta Kuiri osasi pelata myös laidassa. Häntä on luonnehdittu pelityyliltään voimahyökkääjäksi.

Ura
---

### Seuraura

Kuiri on Jokipoikien kasvatti. Hän siirtyi 16-vuotiaana Oulun Kärppiin kaudeksi 2014–2015, joka päättyi B-nuorten Suomenmestaruuteen. Seuraavan kauden 2015–2016 Kuiri pelasi lähinnä seuran A-nuorissa, mutta hän vahvisti myös Kärppien Suomenmestaruuden voittaneita B-nuoria.

Kaudella 2016–2017 Kuiri nousi Kärppien A-nuorten varakapteeniksi. Hän jakoi tehoilla 15+17=32 joukkueen sisäisen maalipörssin voiton Jesse Koskenkorvan ja Aatu Luusuaniemen kanssa ja sijoittui sisäisessä pistepörssissä kolmanneksi heidän jälkeensä. Kuiri debytoi samalla kaudella myös Kärppien SM-liigajoukkueessa, jossa hän pelasi neljä runkosarjaottelua ilman tehopisteitä. Kuiri teki liigadebyyttinsä runkosarjan viidennellä kierroksella 27. syyskuuta 2016 vieraissa Tapparaa vastaan, kun Niklas Olausson joutui sivuun. Hänet merkittiin Kärppien nelosketjun vasempaan laitaan Aku Kestilän ja Sami Anttilan viereen. Kuiri sai ottelussa jääaikaa 8.11 minuuttia.

Huhtikuussa 2017 Kuiri teki Kärppien kanssa kaksivuotisen SM-liigasopimuksen. Elokuussa seura lainasi hänet Kärppien yhteistyöjoukkueeseen, Mestis-joukkue Kokkolan Hermekseen kaudeksi 2017–2018. Hänen tulokaskautensa toi siellä 34 runkosarjaottelussa tehot 10+8=18. Loppukaudella Kuiri palasi Kärppien A-nuorten vahvuuteen ja voitti kauden päätteeksi A-nuorten SM-hopeaa. Hän ei pelannut kauden aikana otteluakaan SM-liigassa.

Kauden 2018–2019 Kuiri pelasi lähes kokonaan Kärppien A-nuorissa, joiden kapteenina hän toimi. Kuiri oli A-nuorten SM-liigan alkusarja ja runkosarja yhteenlaskettuna tehoilla 20+26=46 joukkueen toiseksi paras maalintekijä ja kolmanneksi paras pistemies. Pudotuspeleissä hän oli kahdeksalla syöttöpisteellään Kärppien paras syöttäjä Aatu Rädyn kanssa. Kuiri johdatti joukkueen kauden päätteeksi A-nuorten Suomenmestaruuteen. Hän pelasi Kärppien miesten joukkueessa kauden aikana yhden Mestarien liigan ottelun, mutta Kuiri ei saanut kuitenkaan tililleen SM-liigaotteluita.

Kuiri siirtyi kaudeksi 2019–2020 1+1-vuotisella ja koeajan sisältävällä sopimuksella Vaasan Sportiin. Hän sai elokuun 2019 lopulla joukkueeseen jatkosopimuksen. Kuiri teki liigauransa avausmaalin kautensa toisessa ja uransa kuudennessa ottelussaan 18. syyskuuta 2019 vieraissa KooKoota vastaan. Kaikkiaan hänen tulokaskautensa toi 51 runkosarjaottelussa tehot 4+2=6. Maaliskuussa 2020 Sport käytti Kuirin sopimuksessa olleen option ja teki vuoden mittaisen jatkosopimuksen hänen kanssaan.

Syyskuussa 2020 Sport lainasi Kuirin toistaiseksi voimassa olevalla sopimuksella yhteistyöseuraansa, Mestis-joukkue Kajaanin Hokkiin. Hän pelasi siellä alkukaudella 2020–2021 21 ottelua, kunnes helmikuussa 2021 Kuiri palasi Sportin vahvuuteen paikkaamaan loukkaantumisten jättämiä aukkoja. Hän ei ehtinyt pelata siellä kuitenkaan otteluakaan, kun siirtotakarajalla maaliskuussa Kuirin vahvistettiin palaavan loppukaudeksi Hokin vahvuuteen. Kahden ottelun jälkeen hän palasi jälleen Sportiin paikkaamaan loukkaantumisia. Koska Kuiri palasi joukkueeseen siirtotakarajan jälkeen, hän ei siirtosääntöjen mukaan enää palannut Hokkiin. Kuiri pelasi Sportissa kaksi runkosarjaottelua.

Kaudeksi 2021–2022 Kuiri palasi vuoden mittaisella sopimuksella pelaamaan Mestistä kasvattajaseuraansa Joensuun Kiekko-Poikiin (ent. Jokipojat). Hänet nimettiin joukkueen varakapteeniksi. Helmikuussa 2022 JoKP lainasi Kuirin kahden ottelun ajaksi hänen entisen seuransa Kärppien SM-liigajoukkueeseen, kun joukkueesta oli lukuisia pelaajia sivussa koronavirustartuntojen vuoksi.

Toukokuussa 2022 Kuiri teki Joensuun Kiekko-Poikien kanssa vuoden mittaisen jatkosopimuksen. Elokuussa hänen sopimuksensa purettiin kuitenkin yhteisymmärryksessä, kun Kuirin henkilökohtaiset syyt estivät hänen täysipainoisen pelaamisensa Mestiksessä.

### Maajoukkueura

Kuiri valittiin Suomen alle 18-vuotiaiden MM-leiriryhmään vuoden 2016 turnaukseen, mutta hän putosi kuitenkin viimeisten joukossa lopullisesta kisajoukkueesta. Kuiri on pelannut yhteensä 17 nuorten ja kymmenen poikien maaottelua ja hän on toiminut myös alle 16-vuotiaiden maajoukkueen kapteenina.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Jokipojat | B-SM | 41 | 14 | 14 | 28 | 48 | – | – | – | – | – |
|  | Jokipojat | A-SM | 2 | 0 | 1 | 1 | 2 | – | – | – | – | – |
| 2014–2015 | Kärpät | B-SM | 41 | 13 | 9 | 22 | 10 | 9 | 4 | 1 | 5 | 2 |
| 2015–2016 | Kärpät | B-SM | – | – | – | – | – | 5 | 2 | 3 | 5 | 2 |
|  | Kärpät | A-SM | 46 | 10 | 15 | 25 | 40 | 3 | 0 | 0 | 0 | 2 |
| 2016–2017 | Kärpät | A-SM | 45 | 15 | 17 | 32 | 28 | 8 | 4 | 1 | 5 | 16 |
|  | Kärpät | SM-liiga | 4 | 0 | 0 | 0 | 2 | – | – | – | – | – |
| 2017–2018 | Kärpät | A-SM | 2 | 0 | 0 | 0 | 2 | 5 | 1 | 0 | 1 | 4 |
|  | Hermes | Mestis | 34 | 10 | 8 | 18 | 30 | – | – | – | – | – |
| 2018–2019 | Kärpät | A-SM | 51 | 20 | 26 | 46 | 40 | 10 | 1 | 8 | 9 | 12 |
| 2019–2020 | Sport | SM-liiga | 51 | 4 | 2 | 6 | 14 | – | – | – | – | – |
| 2020–2021 | Sport | SM-liiga | 2 | 0 | 0 | 0 | 0 | – | – | – | – | – |
|  | Hokki | Mestis | 23 | 3 | 7 | 10 | 20 | – | – | – | – | – |
| 2021–2022 | JoKP | Mestis | 36 | 5 | 12 | 17 | 38 | 5 | 0 | 2 | 2 | 14 |
|  | Kärpät | SM-liiga | 2 | 0 | 0 | 0 | 0 | – | – | – | – | – |
| 5 kautta | yhteensä | SM-liiga | 59 | 4 | 2 | 6 | 16 |  |  |  |  |  |
| 2 kautta | yhteensä | Mestis | 93 | 18 | 27 | 45 | 88 | 5 | 0 | 2 | 2 | 14 |

Lähteet
-------

* Niko Kuiri The Internet Hockey Databasessa (englanniksi)
* Niko Kuiri Eurohockey-sivustolla (englanniksi)
* Niko Kuiri *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 24.4.2020.
2. 1 2 3 4 5 6 7  Niko Kuiri *Elite Prospects*. Everysport Media Group AB.  (englanniksi)
3. 1 2  Vuorjoki, Jouko: Niko Kuiri debytoi Kärppien paidassa *ls24.fi*.  27.9.2016. Marva Media Oy. Viitattu 27.9.2016.
4. ↑  Elite Prospects - Kärpät U20 *eliteprospects.com*. Everysport Media Group AB. Viitattu 6.5.2019. (englanniksi)
5. ↑  Kokoonpanot *liiga.fi*.  27.9.2016. Jääkiekon SM-liiga Oy. Viitattu 24.4.2020.
6. ↑  Ottelutilastot *liiga.fi*.  27.9.2016. Jääkiekon SM-liiga Oy. Viitattu 27.9.2016.
7. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
8. ↑  Sarajärvi, Juho: Kärppien Hermonen lainasopimuksella RoKiin *Jatkoaika.com*.  15.8.2017. Jatkoaika r.y. Viitattu 15.8.2017.
9. ↑  Elite Prospects - Kärpät U20 *eliteprospects.com*. Everysport Media Group AB. Viitattu 6.5.2019. (englanniksi)
10. ↑  Sport hankki nuoren Kuirin Kärpistä *Jatkoaika.com*.  6.5.2019. Jatkoaika r.y. Viitattu 6.5.2019.
11. ↑  Kuirille loppukauden sopimus – Markkulan try-outia jatkettu *vaasansport.fi*.  30.8.2019. Hockey-Team Vaasan Sport Oy. Viitattu 30.8.2019.
12. ↑  Otteluseuranta *liiga.fi*.  18.9.2019. Jääkiekon SM-liiga Oy. Viitattu 18.9.2019.
13. ↑  Suoranta ja nuoriso-osasto jatkaa Sportissa *vaasansport.fi*.  10.3.2020. Hockey-Team Vaasan Sport Oy. Viitattu 12.3.2020.
14. ↑  Niko Kuiri lainalle Hokkiin *vaasansport.fi*.  9.9.2020. Hockey-Team Vaasan Sport Oy. Viitattu 9.9.2020.
15. ↑  Eetu-Santeri Koivunen Hokkiin ja Niko Kuiri Vaasaan – Hokki matkaa perjantaina Iisalmeen *hokki.fi*.  25.2.2021. Hokki Kainuu Oy. Viitattu 25.2.2021.
16. ↑  Kajaanin ja Vaasan välillä pelaajaliikennettä, Räisäsen sopimus purettu *hokki.fi*.  2.3.2021. Hokki Kainuu Oy. Viitattu 3.3.2021.
17. ↑  Seppä, Lassi: Luke Greenin Sport-sopimus jäi lyhyeksi − Michael Keränen pitkään poissa *Jatkoaika.com*.  8.3.2021. Jatkoaika r.y. Viitattu 8.3.2021.
18. ↑  Kuiri ja Ylitalo palaavat Vaasaan, U20-juniorit Heikura ja Riihimäki loppukauden edustusjoukkueen mukana *hokki.fi*.  8.3.2021. Hokki Kainuu Oy. Viitattu 8.3.2021.
19. ↑  Räsänen ja Seppälä jatkaa – Kuiri palaa Joensuuhun! *facebook.com*.  20.5.2021. Joensuun Kiekko-Pojat Oy. Viitattu 3.8.2021.
20. ↑  Joensuun Kiekko-Poikien kapteenisto kaudelle 2021-2022! *joensuunkiekkopojat.fi*.  22.9.2021. Joensuun Kiekko-Pojat Oy. Viitattu 24.9.2021.
21. ↑  Viikonlopun vieraskiertueelle seitsemän lainapelaajaa *karpat.fi*.  3.2.2022. Oulun Kärpät Oy. Viitattu 27.9.2022.
22. ↑  13 JATKOSOPIMUSTA - KAKSI UUTTA HYÖKKÄÄJÄÄ KIEKKO-POIKIIN *facebook.com*.  2.5.2022. Joensuun Kiekko-Pojat Oy. Viitattu 27.9.2022.
23. ↑  Kuirin ja Räsäsen pelaajasopimukset purettu *joensuunkiekkopojat.fi*.  4.8.2022. Joensuun Kiekko-Pojat Oy. Viitattu 27.9.2022.
24. ↑  Sirviö, Ari-Pekka: Kolme kärppäpelaajaa pikkuleijonien MM-leiriryhmään *yle.fi*.  31.3.2016. Yleisradio Oy. Viitattu 27.9.2016.
25. ↑  Ikonen, Petteri: U18 // Voitto USA:sta käännekohtana: "Tajuttiin, että pystytään kaatamaan kenet tahansa" *Leijonat.fi*.  29.4.2016. Suomen Jääkiekkoliitto – Finlands Ishockeyförbund ry. Viitattu 27.9.2016.